Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

VARĖNOS ,,PASAKOS“ VAIKŲ LOPŠELIS-DARŽELIS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos pavadinimas)

\_\_\_\_\_\_\_\_\_\_\_\_\_\_\_\_Rosita Janina Svetikienė\_\_\_\_\_\_\_\_\_\_\_\_\_\_

(švietimo įstaigos vadovo vardas ir pavardė)

**METŲ VEIKLOS ATASKAITA**

2022-01-31 Nr. \_\_\_\_\_\_\_

(data)

\_Varėna

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Varėnos ,,Pasakos“ vaikų lopšelio-darželio 2021-2023 m**. strateginio plano misija** – darželis, kuriame pedagogai ir bendruomenė padeda vaikui augti, bręsti, skleistis tobulėti, tapti laimingu ir gebančiu įgyvendinti savo prigimtines galias, kur ugdymo procesas orientuotas į sveikatos vertybes bei kasdieniniam gyvenimui ir sėkmingam mokymuisi mokykloje būtinų kompetencijų ugdymą.  Išskiriami šie įstaigos 2021 m. veiklos prioritetai, kuriais vadovaujantis planuojamos lėšos strateginio veiklos plano programoms įgyvendinti:  1.Ugdymo kokybės užtikrinimas stiprinant pedagogų profesinį kapitalą ir modernizuojant švietimo įstaigų aplinką.  **Strateginis tikslas - sudaryti palankias sąlygas išsilavinusios, aktyvios, saugios ir sveikos visuomenės ugdymui, plėtoti inovatyvią švietimo sistemą, ugdančią aktyvią ir kūrybingą asmenybę.**  Įgyvendinant šį strateginį tikslą, buvo vykdoma Žinių visuomenės plėtros programa.  **Programos tikslas - užtikrinti ugdymo(si) sąlygas, formų ir programų įvairovę ir kokybę.** Programos įgyvendinimui naudojami du uždaviniai**.**  **01 uždavinys: Sudaryti sąlygas ugdyti vaikus pagal ikimokyklinio ir priešmokyklinio ugdymo programas.**  Vykdant šį uždavinį, buvo sudarytos sąlygas įgyvendinti ugdymo planus ir programas ikimokyklinio ugdymo mokykloje.  **01 uždavinio įgyvendinimo priemonė: Priemonei skirtas lėšas naudojome ugdymo programų įgyvendinimui, ugdymo sąlygų užtikrinimui**.  Šiai priemonei skirtos lėšos naudojamos ugdymo planui įgyvendinti, mokymo priemonėms įsigyti, mokinių pažintinei veiklai ir profesiniam orientavimui, mokytojų ir kitų ugdymo procese dalyvaujančių asmenų kvalifikacijai tobulinti, informacinėms ir komunikacinėms technologijoms diegti ir naudoti, ugdymo procesui organizuoti ir valdyti, švietimo pagalbai teikti, ugdymo aplinkai išlaikyti ir einamajam remontui atlikti, vaikų maitinimui organizuoti.  **01 uždavinio įgyvendinimo priemonė: Ikimokyklinio ir priešmokyklinio ugdymo paslaugų prieinamumo užtikrinimas.**  Šiai priemonei įgyvendinti skirtos lėšos naudojamos ugdymo procesui organizuoti ir valdyti, švietimo pagalbai užtikrinti bei ugdymo finansavimo poreikių skirtumams tarp mokyklų sumažinti.  2021 m. kartu su partneriu Varėnos trečiojo amžiaus universitetu (toliau – TAU) tęsėme projekto **„Socialinės rizikos vaikų ir jų šeimų bendruomeniškumo ugdymas pasitelkiant menus“** vykdymą, kurį užbaigėme 2021 m. birželio mėnesį. Šiuo projektu sumažinome socialinę atskirtį Varėnos ,,Pasakos“ vaikų lopšelio-darželio vaikams iš socialinės rizikos šeimų, specialiųjų poreikių, daugiavaikių šeimų, likusiems be vieno iš tėvų vaikams. Projekto metu šiems vaikams buvo organizuojami papildomi muzikiniai - terapiniai, dailės ir molio terapijos, meninio konstravimo ir žaidimų organizavimo, piešimo ant vandens užsiėmimai, suorganizuotos dvi kultūrinės-edukacinės išvykos (VšĮ ,,Didelės akys“, Marcinkonių km.), suorganizuotas baigiamasis renginys ,,Mes – jėga“, kuris subūrė renginio dalyvius – savanorius, ugdytinius, tėvus, globėjus – į gražią šventę, kurios metu mokėmės bendrauti, bendradarbiauti, komunikuoti. Dalyviai tobulino sveikatos, socialinę, meninę, komunikavimo, pažinimo kompetencijas, lavino kūrybiškumą patyrė daug teigiamų emocijų. Tikslinės grupės vaikai, dalyvavę projekto veiklose, tapo drąsesni, atviresni, lengviau integruojasi į Lopšelio-darželio bendruomenę, sumažėjo jų socialinė atskirtis, psichologinės problemos.  **02 uždavinys: gerinti pagalbos mokyklai, mokiniui ir šeimai kokybę ir prieinamumą, ugdant specialiųjų poreikių ir psichologinių bei elgesio problemų turinčius mokinius ir vaikus.**  Vykdant šį uždavinį, buvo teikiama pagalba, profesionaliai diagnozuojant specialiųjų ugdymo(si) problemų turinčius vaikus, konsultuojant jų šeimas, pedagogus, sumažinta rizikos veiksnių įtaka. Buvo užtikrintas kompleksinės pagalbos prieinamumas ikimokyklinio ir priešmokyklinio amžiaus vaikams bei jų šeimoms.  **02 uždavinio įgyvendinimo priemonės:**  **01. vaikų vystymosi raidos sutrikimų diagnostika.**  Priemonei skirtas lėšas naudojome pedagoginei-psichologinei, specialiajai pagalbai vaikams teikti, vaikų vystymosi raidos sutrikimų diagnostikai vykdyti.  **02. Kompleksinės pagalbos prieinamumo užtikrinimas.**  Šiai priemonei skirtas lėšas naudojome švietimo pagalbai, socialinei paramai, sveikatos priežiūros paslaugoms savivaldybės administracijos direktoriaus 2017 m. kovo 9 d. įsakymu Nr. DV-225 „Dėl lėšų, skirtų kompleksinės pagalbos prieinamumo užtikrinimui, panaudojimo tvarkos aprašo patvirtinimo“ nustatyta tvarka.  **03 Programos tikslas - gerinti švietimo įstaigų materialinę bazę ir užtikrinti saugią ugdymo(si) aplinką.**  Siekiant šio tikslo, vykdomas uždavinys:  **01 uždavinys: vykdyti švietimo įstaigos pastato renovaciją ir aplinkos modernizavimą, užtikrinant atitikimą higienos normoms pagal kontroliuojančių institucijų reikalavimus.**  Įgyvendinant šią priemonę bei vykdant projektą „Varėnos „Pasakos“ vaikų lopšelio-darželio pastato modernizavimas“, finansuojamą pagal 2014–2020 metų Europos Sąjungos fondų investicijų veiksmų programos 9 prioriteto ,,Visuomenės švietimas ir žmogiškųjų išteklių potencialo didinimas“ priemonę Nr. 09.1.3.-CPVA-R-705 ,,Ikimokyklinio ir priešmokyklinio ugdymo prieinamumo didinimas“ 2021 m. buvo renovuotos Lopšelio-darželio 3 grupės, kurios buvo aprūpintos baldais, būtinais ugdymo veikloms teikti. Projekto vertė – 375,0 tūkst. Eur, iš jų ES ir valstybės biudžeto lėšos – 312,7 tūkst. Eur. Įgyvendinus šį projektą, pagerėjo įstaigos materialinė bazė, vaikų ugdymo sąlygos.  2021 m. koordinavau įstaigos pedagogų dalyvavimą projekte „Gižycko ir Varėnos bendradarbiavimas skatinant socialinę įtrauktį, kovą su skurdu ir diskriminacija“ įgyvendinime. Šis projektas įgyvendinamas pagal Interreg V-A Lietuvos ir Lenkijos bendradarbiavimo per sieną programą. 2021 m įsigijome interaktyvių, edukacinių-lavinamųjų priemonių, įstaigos pedagogams buvo organizuojami mokymai. Įgyvendinę šių programų priemones, atnaujinome inventorių ir bazę, todėl galėjome teikti kokybiškesnes paslaugas savo bendruomenės nariams, tenkinome pažinimo, saviraiškos poreikius.  **2021 m. veiklos tikslas** – tobulinti ugdymo kokybę, stiprinant ir plėtojant ikimokyklinės įstaigos ir šeimos partnerystę, sudarant ir sukuriant optimalias sąlygas ugdymo(si) procesui gerinti, kiekvieno vaiko individualių poreikių tenkinimui, sveikatos ir saugios gyvensenos įgūdžių ugdymui.  **Uždaviniai:** 1. tobulinti vaikų sveikatos saugojimo įgūdžius; 2. užtikrinti kokybišką ugdomąją veiklą, švietimo pagalbos priemonių vykdymą; 3. skatinti pedagogų atvirumą naujovėms ir inovacijoms ugdymo procese; 4. stiprinti pedagogų kompiuterinio raštingumo gebėjimus; 5. užtikrinti pozityvų įstaigos administracijos, pedagogų bendravimą su tėveliais, didinant jų įsitraukimą į įstaigos veiklą.  Skatindama laikytis įstaigos tradicijų, tobulinti vaikų sveikatos saugojimo įgūdžius, mokyti sveikai ir saugiai gyventi, ugdymosi veiklą individualizuoti ir diferencijuoti pagal kiekvieno vaiko individualius gebėjimus, inicijavau pedagogų ir vaikų dalyvavimą sveikos gyvensenos tradiciniame renginyje - sveikos gyvensenos savaitėje ,,Su mažuoju Ančiuku eik sveikatos takeliu“, kurios metu vyko įvairūs sveikatinimo renginiai. Jų metu vaikučiai išmoko sveikai gyventi, maitintis, saugiai judėti, taisyklingos laikysenos, patyrė teigiamų emocijų, ugdėsi komunikavimo, sveikatos saugojimo, meninio ugdymo, pažinimo kompetencijas, bendradarbiavimo ir socialaus bendravimo įgūdžius. Dalyvaudami LR SAM organizuotame konkurse ,,Gyventi sveikai - gera“ ugdytiniai susipažino su sveiku gyvenimo būdu, saugiais sveikos gyvensenos bei elgsenos įpročiais bendraujant tarpusavy. Dalyvaudami ,,Lietuvos mažųjų žaidynės 2021“ didinome IU ir PU amžiaus vaikų fizinį aktyvumą, tenkinant prigimtinį judėjimo poreikį, prisidėjome prie Lietuvos IU įstaigų pedagogų tarpusavio bendravimo ir bendradarbiavimo, profesinės paramos ir pagalbos, ugdant sveikus ir fiziškai aktyvius vaikus.  Nuo 2001 m. kovo 9 d. esame Respublikinės ikimokyklinių įstaigų darbuotojų asociacijos ,,Sveikatos želmenėliai“ nariai. Nuo 2015 m. dalyvaujame RIUKKPA veikloje. Priklausome sveikos gyvensenos darželių tinklui, todėl RIUKKPOS veikla mums yra itin reikšminga, ugdant ikimokyklinio amžiaus vaikus, diegiant jiems sveikos gyvensenos igūdžius, vertybines nuostatas: reiklumą, iniciatyvumą, kūrybiškumą, komandinę dvasią, profesionalumą, atsakomybę, pedagogams dalinantis savo patirtimis fizinio aktyvumo skatinimo srityje.  Siekiant užtikrinti kokybišką ugdomąją veiklą, skatinti pedagogų atvirumą naujovėms ir inovacijoms ugdymo procese, stiprinti kompiuterinio raštingumo gebėjimus, sudariau sąlygas įstaigos pedagogams dalyvauti įvairiuose rajoniniuose, respublikiniuose, renginiuose, konkursuose, parodose. 2021 m. tęsėme dalyvavimą Europos Sąjungos struktūrinių fondų lėšomis bendrai finansuojamame projekte ,,Inovacijos vaikų darželyje“ (projekto kodas Nr. 09.2 1-ESFA-V-726-01-0001) su dviem IU ir PU įstaigos komandomis – lektoriavome – perdavėme 8 modulių metu įgytas žinias: ( **1 modulis** – *PU komanda* - Projektinis ugdymas, grupės ir lauko veiklų integralumas, informatinio mąstymo ugdymo pradmenys. *IU komanda* – IU metodinės medžiagos priemonių rinkinys. **2 modulis** - *PU komanda* - Projektų metodas, projektinis ugdymas; Inovatyvios PU veiklos dokumentavimas, naudojant IT. *IU komanda* – Informatinio mąstymo, skaitmeninio raštingumo ir inžinerinių gebėjimų ugdymas. **3 modulis** – *PU komanda* - Socialinės kompetencijos ugdymo inovacijos; Socialinės kompetencijos ugdymo grupėje ir lauke inovacijos, projektų analizė. *IU komanda* - Informatinio mąstymo, skaitmeninio raštingumo ir inžinerinių gebėjimų ugdymas. **4 modulis** – *PU komanda* - Sveikatos kompetencijos ugdymo inovacijos; Sveikatos kompetencijos ugdymo grupėje ir lauke inovacijos, projektų analizė. *IU komanda* – Savęs ir kitų pažinimo, mokėjimo mokytis ir matematinio ugdymo inovacijos. **5 modulis** – *PU komanda* - Pažinimo kompetencijos ugdymo inovacijos; Pažinimo kompetencijos ugdymo grupėje ir lauke inovacijos, projektų analizė. *IU komanda* – Inžinerinių gebėjimų ugdymas. **6 modulis** - *PU komanda* - Komunikavimo kompetencijos ugdymo inovacijos; Komunikavimo kompetencijos ugdymo grupėje ir lauke inovacijos, projektų analizė. *IU komanda* – Kūrybiniai dialogai skirtinguose kontekstuose. **7 modulis** - *PU komanda* - Meninės kompetencijos ugdymo inovacijos; Meninės kompetencijos ugdymo grupėje ir lauke inovacijos, projektų analizė. *IU komanda* – Gamtamokslinio ir fizinio ugdymo vidaus ir lauko aplinkose inovacijos ikimokykliniame amžiuje. **8 modulis** – *PU komanda* - Projekto įgyvendinimo patirčių konferencija. *IU komanda* – Informatinio mąstymo, skaitmeninio raštingumo gebėjimų ugdymas) - mūsų rajono IU ir PU pedagogų komandoms iš Druskininkų, Senosios Varėnos, Varėnos, Matuizų, Merkinės ir Valkininkų. Ugdymui naudojome įsigytas naujas inovatyvias priemones: edukacines bitutes-robotus ,,Bee-Bot“, edukacinius kilimėlius, interaktyvius ekranus, planšetes, STEAM stovą, varžtus, veržles, poveržles, tvirtinimo detales, iškiliuosius veidrodžius ir kt. Šios edukacinės –inovacinės priemonės skirtos mokytis programavimo, algoritmo pagrindų bei siekiant įtraukti ir sudominti vaikus. 2021 m. sudariau sąlygas įstaigos pedagogams į praktiką diegti mokslo pažanga grindžiamą ugdymą ir inovatyvius pedagoginius metodus bei priemones, t. y. transformuoti IU praktikas į pažangesnes dėl ko gerėjo vaikų matematiniai, programavimo, loginio mąstymo įgūdžiai.  Inicijavau komandos sudarymą ir koordinatoriaus skyrimą (2021-01-12 direktoriaus įsak. Nr.V-1-3) vykdant pilietiškumo savaitę ,,Mano šalelė – Lietuva“. Šiuo renginio metu ugdėme tautiškumą, pilietiškumą, meilę Tėvynei. Ugdytiniai įgijo žinių apie Lietuvos regionus, miestus, upes. Mokėsi raiškiai deklamuoti, gamino darbelius – taip tobulino meninę, pažinimo, komunikavimo kompetencijas. Sudariau sąlygas ugdytiniams domėtis savo krašto tradicine kultūra, skleisti liaudies kūrybą, tobulinti meninę kompetenciją, mokytis tinkamo elgesio scenoje kultūros. 2021 m. dalyvavome Lietuvos vaikų ir moksleivių – l. l. kūrybos atlikėjų konkurse ,,Tramtatulis“. Mūsų ugdytinė tapo šio konkurso diplomante. Dalyvavome Lietuvos vaikų ir moksleivių TV konkurse ,,Dainų dainelė“. Skatindama užtikrinti kokybišką ugdomąją veiklą, sudariau sąlygas pedagogams tobulinti kompiuterinio raštingumo gebėjimus, dalintis gerąja patirtimi, dalyvaujant ir organizuojant įvairius renginius - Lietuvos IU įstaigų (lopšelių-darželių, darželių, darželių-mokyklų) ,,Pasaka“, rajono IU įstaigų virtualią fotografijų parodą ,,Ridu ridu margučiu...“(2021-02-25 direkt. įsak. Nr. V-1-11)., interaktyvią rajoninę viktoriną ,,Mes žemės vaikai“ (2021-02-22 direkt. įsak. Nr. V-1-9), rajoninę parodą ,,Šalčio išdaigos“ (2021-0-12 direkt. įsak. Nr. V-1-2) , virtualią rajoninę parodą ,,Mano mamytė pati gražiausia“ (2021-04-14 direkt. įsak. Nr. V-1-19), respublikinį saugaus eismo projektą su Alytaus lopšeliu-darželiu ,,Šaltinėlis“ ,,Eismo abėcėlė 2021“ (2021-10-28 direkt. įsak. Nr. V-1-52), virtualią respublikinę video parodą ,,Tau mokytojau“ (2021-09-27 direkt. įsak. Nr. V-1-49), rajoninę virtualią fotografijų parodą ,,Kalėdinės dekoracijos ir žaisliukai“ (2021-11-25 direkt. įsak Nr. V-1-54), rajoninę kūrybinių darbų parodą ,,Rudens paveikslas“ (2021-09-27 direkt. įsak. Nr. V-1-48), edukacinę pramogą ,,Išmanioji matematika“ (2021-04-15 direkt. įsak. Nr. V-1-20). Patirtis, kurią vaikai įgijo, dalyvaudami šiuose renginiuose padeda geriau pažinti save, bendraamžius, aplinkinį fizinį bei gamtos pasaulį, ugdyti socialines, komunikacines, pažinimo, kūrybingumo, verslumo, iniciatyvumo, bendradarbiavimo kompetencijas, tobulinti matematinius gebėjimus, naudoti inovatyvias priemones.  2021 m. inicijavau Tarptautinės prevencinės programos ,,Zipio draugai“ vykdymą, kuri 5-7 metų ugdytiniams padėjo įgyti socialinių bei emocinių sunkumų įveikimo gebėjimų, siekiant geresnės emocinės savijautos, psichikos sveikatos gerovės. Ugdytiniai tapo drąsesni, išmoko įveikti kasdienius sunkumus: atstūmimą, vienatvę, patyčias, priekabiavimą, pradėjo drąsiau kalbėti apie savo jausmus, ieškoti būdų su tais jausmais susitvarkyti, empatijos, susirasti draugų, kreiptis paramos ir ją priimti bei nebijoti pasiūlyti pagalbos ir padėti aplinkiniams.  2021 m. vykdėme ,,Kimochis“ socialinių emocinių įgūdžių ugdymo programą įstaigoje, skirtą IU, PU ir pradinio amžiaus vaikams. "Kimochis" (japonų k. kimochi reiškia „jausmas“). Tai paprasta ir efektyvi ugdymo programa, kur smagios, įtraukiančios ir inovatyvios veiklos, padeda vaikams įgyti pasitikėjimo savimi ir išmokti spręsti sudėtingas socialines-emocines situacijas. Ugdymo kokybę užtikrinau:  - stiprindama pedagogų profesinį kapitalą – nuo 2021-04-12 iki 2021-05-09 sudariau sąlygas įstaigoje atlikti praktiką Vilniaus kolegijos studentei; keturias įstaigos darbuotojas paskatinau mokytis aukštojoje valstybinėje Vilniaus kolegijoje Pedagogikos katedroje, siekiant įgyti ikimokyklinio ugdymo mokytojo (Auklėtojo) kvalifikacinę kategoriją;  - modernizuodama švietimo įstaigos aplinką - įsigijome 1 nešiojamą kompiuterį, penkių vietų drabužinę su suoliuku, du kilimus, du minkštus sėdimųjų baldų komplektus, edukacinių, ugdomųjų, mokomųjų, lavinamųjų priemonių, sporto inventoriaus, muzikos instrumentų, kanceliarinių prekių;  Inicijavau:  - ,,Vaikų saugos ir sveikatos užtikrinimo lauko darželio grupėje“ tvarkos aprašo parengimą ir tvirtinimą (2021-08-31 direkt. įsak. Nr. V-1-43); ,,Pedagoginių darbuotojų kvalifikacijos tobulinimo tvarkos aprašo“ parengimą ir tvirtinimą (2021-12-31 direkt. įsak. Nr. V-1-64); ,,Pedagoginės priežiūros organizavimo ir vykdymo tvarkos aprašo“ parengimą ir tvirtinimą (2021-12-31 direkt. įsak. Nr. V-1-65).  Sudariau komandas:  - Įstaigos įsivertinimui atlikti pagal atnaujintą metodiką (2021-05-18 direkt. įsak. Nr. V-1-31); Vaikų adaptacijos tvarkos aprašui parengti (2021-05-27 direkt. įsak. Nr. V-1-34); E dienyno tvarkos aprašui parengti (2021-06-23 direkt. įsak. Nr. V-1-36 A); Dėl aplinkotvarkos grupės - įstaigos aplinkai gražinti ir puoselėti (2021-06-01 direkt. įsak. Nr. V-1-35);  Vaiko gerovės komisija rūpinasi vaikų saugia ir palankia ugdymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą įstaigoje .  Priešmokyklinio amžiaus vaikams ugdymo procesą organizuojame, vadovaujantis ŠMM patvirtinta Bendrąją priešmokyklinio ugdymo ir ugdymosi programa. Ikimokyklinio ugdymo procesą organizuojame vadovaudamiesi ikimokyklinio ugdymo programa „Vaikystės takeliu“, kuri buvo atnaujinta 2017 metais.  Užtikrinant pozityvų įstaigos administracijos, pedagogų bendravimą su tėvais, globėjais, didinant jų įsitraukimą į įstaigos veiklą, kartu su tikslinės grupės ugdytiniais, tėvais, globėjais 2021 metais tęsėme vykdymą iš Europos Sąjungos struktūrinių fondų lėšų bendrai finansuojamo projekto ,,Socialinės rizikos vaikų ir jų šeimų bendruomeniškumo ugdymas pasitelkiant menus“ (projekto kodas Nr. 08.6.1-ESFA-T-927-01-0060) – papildomai vyko meninės, muzikos, molio terapinės veiklos, meninis konstravimas. Baigiamojo renginio ,,Mes – jėga“ metu kartu su tėvais, globėjais aptarėme šio projekto privalumus – socialinės, meninės, pažinimo, sveikatos kompetencijų ugdymą. Įgyvendinant šį projektą, dalį veiklų atliko savanoriai – taip prisidėjome prie savanorystės skatinimo Varėnos mieste.  Inicijavau bendravimą ir bendradarbiavimą, gerosios patirties sklaidą, siekiant ikimokyklinio ir priešmokyklinio amžiaus vaikų ugdymosi kokybės, tobulinant pedagogų profesines kompetencijas – ugdytinių motyvavimo ir paramos jiems, ugdytinių pažinimo ir jų pažangos pripažinimo, profesinio tobulėjimo srityse, bendradarbiaujant su Lietuvos ,,Pasakos“ vaikų lopšeliais darželiais. |
|  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Ugdymo proceso tobulinimas – darbo stiprinimas su socialinės rizikos, spec. poreikių, daugiavaikių šeimų vaikų ir jų šeimos narių bei vaikų, likusių be vieno iš tėvų, vaikais (tęstinė). | Papildomas darbas su socialinės rizikos, spec. poreikių, daugiavaikių šeimų vaikų ir jų šeimos narių bei vaikų, likusių be vieno iš tėvų, vaikais | 2021 m. vyks papildomi užsiėmimai (4 val. per savaitę) su įstaigoje ugdomais socialinės rizikos, spec. poreikių, daugiavaikių šeimų vaikų ir jų šeimos narių bei vaikų, likusių be vieno iš tėvų, vaikais. Dėl ko gerės šių vaikų socialinė integracija, lavės meninė, pažinimo, komunikacinė, socialinė kompetencijos, lavės kūrybiškumas. Vieną kartą (balandžio mėn.) su šių vaikų tėvais ir savanoriais, dalyvavusiais projekte, susitiksime baigiamajame renginyje projekto įvykdymo aptarimui. | 2021 m. vyko papildomi užsiėmimai (4 val. per savaitę) su įstaigoje ugdomais socialinės rizikos, spec. poreikių, daugiavaikių šeimų vaikų ir jų šeimos narių bei vaikų, likusių be vieno iš tėvų, vaikais. Socialinėj integracijoj dalyvavo 15 vaikų. Apklausus tėvus, globėjus, pedagogus galima teigti, kad pagerėjo šių vaikų socialinė integracija, kūrybiškumas, pagerėjo meninė, pažinimo, komunikavimo, socialinė kompetencijos. Vieną kartą (birželio mėn.) su šių vaikų tėvais ir savanoriais susitikome baigiamajame renginyje projekto įvykdymo aptarimui. |
| 1.2. Sklandus ugdymo proceso užtikrinimas 2021 m. vykdomos renovacijos metu (tęstinė). | Užtikrinti, kad vykdant renovacijos darbus sklandžiai įstaigoje vyktų ugdymo procesas. | Sklandžiai vykdomas ugdymo procesas įstaigos renovacijos metu:  1. Ugdymo procesas vyks pagal metinį veiklos planą, nepaisant ugdymo sąlygų pablogėjimo dėl vykdomos renovacijos darbų  2. Vaikų saugumo užtikrinimas vykstant renovacijos darbams. | 2021 m. ugdymo procesas vyko sklandžiai.  1. Ugdymo procesas vyko pagal metinį veiklos planą.  2. Vykdant įstaigos renovacijos darbus susitarėme, kad darbininkai darbus vykdytų atsižvelgiant į vaiko dienos ritmą, laikydamiesi susitarimų, todėl nebuvo gauta tėvų skundų dėl vaikų saugumo. |
| 1.3. E dienyno įdiegimas įstaigoje. | Įdiegtas E dienynas ugdymo įstaigoje. | Sklandžiai vykdomas ugdymo proceso dokumentacijos pildymas, ugdymo procesas:  1. Darželio pedagogams pravesti mokymai kaip naudotis e-dienynu.  2. E dienyne pildoma visa reikalinga dokumentacija (auklėtojo dienynas, ugdymo planai, vaikų pasiekimai, reikiamos ataskaitos, vidinė komunikacija – pranešimai, įvykiai, renginių kalendorius).  3. Parengtas ir patvirtintas Varėnos „Pasakos“ vaikų lopšelio-darželio ,,Dienynų sudarymo elektroninio dienyno duomenų pagrindu“ tvarkos aprašas | Įstaigoje sklandžiai vykdomas ugdymo proceso dokumentacijos pildymas, ugdymo procesas:  1. Darželio pedagogams pravesti mokymai kaip naudotis e-dienynu.  2. E dienyne pildoma visa reikalinga dokumentacija (auklėtojo dienynas, ugdymo planai, vaikų pasiekimai, reikiamos ataskaitos, vidinė komunikacija – pranešimai, įvykiai, renginių kalendorius).  3. Pedagogai vadovaujasi parengtu ir patvirtintu Varėnos „Pasakos“ vaikų lopšelio-darželio ,,Dienynų sudarymo elektroninio dienyno duomenų pagrindu“ tvarkos aprašu (2021-08-31 Nr. V-1-41) |
| 1.4. Inicijuoti lauko darželio grupės įsteigimą | Įsteigta lauko darželio grupė. | Informacijos dėl lauko darželio grupės lankymo pateikimas tėvams: tinkamos aprangos įgijimas – neperpučiamas kombinezonas arba striukė, neperšlampami batai, kuprinė, gertuvė (perka tėvai), mokymosi programos sukūrimas, veiksmų plano vaikų saugumui užtikrinti pasireiškus pavojingiems meteorologiniams reiškiniams sukūrimas. | Tėvams pateikta informacija apie Lauko darželio grupės įsteigimą. Tėvai vaikus aprūpino tinkama apranga, reikiamom priemonėm. Parašyta mokymosi programa, sukurtas veiksmų planas vaikų saugumui užtikrinti pasireiškus pavojingiems meteorologiniams reiškiniams, patvirtintas direktoriaus įsakymu (2021-08-31 Nr. V-1-43) |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Koordinavau įstaigos dalyvavimą tarptautiniam LT-PL projekte „Gižycko ir Varėnos bendradarbiavimas skatinant socialinę įtrauktį, kovą su skurdu ir diskriminacija“ įgyvendinime. | Projektas „Gižycko ir Varėnos bendradarbiavimas skatinant socialinę įtrauktį, kovą su skurdu ir diskriminacija“ įgyvendinamas pagal Interreg V-A Lietuvos ir Lenkijos bendradarbiavimo per sieną programą. Numatomas programos įgyvendinimo rezultatas: 2021 m įsigijome interaktyvių, edukacinių-lavinamųjų priemonių, įstaigos pedagogams buvo organizuojami mokymai.  Įgyvendinę šios programos priemones, atnaujinome inventorių ir bazę, todėl galėjome teikti kokybiškas paslaugas savo bendruomenės nariams, tenkinome  pažinimo, saviraiškos poreikius. |
| 3.2. Sėkmingai dalyvavau Nacionalinės švietimo agentūros (NŠA) projekto ,,Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“ (Nr.09.2.1-ESFA-V-706-03-0001) atrankoje ir dalyvavau programos mokymuose. | Susipažinau su mokyklų įsivertinimo ir išorinio vertinimo kiekybinių ir kokybinių duomenų analizės, interpretavimo, vertinimo, priežastinių ryšių radimo, hipotezių kėlimo, prognostinius, išvadų darymo ir problemų formulavimo gebėjimus, kokybinių duomenų kodavimo ir analizės metodais, gilinau analitinių tekstų rašymo gebėjimus, naudojantis kokybiniais ir kiekybiniais duomenimis. Įgytą patirtį pritaikysiu, gerinant įstaigos ugdymo kokybę |
| 3.3. Organizavau ir pateikiau per Aplinkos projektų valdymo informacinę sistemą paraišką (2021-07-08) Nr. KK-AM-SVV01-0078 APVA vadovaudamasi Lietuvos Respublikos aplinkos ministro 2021 m. birželio 15 d. įsakymu Nr. D1-364 patvirtintu Klimato kaitos programos priemonės „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ tvarkos aprašu; | Įrengus saulės elektrinę ant įstaigos stogo (29.99 kW elektrinės įrengtosios galios bus pasiektas 245,6 t CO2e/MWh skaičiuojamasis ŠESD sumažinimo kiekis), bus užtikrintas efektyvus elektros energijos naudojimas, vyks taupesnis lėšų panaudojimas. Šiems darbams atlikti APVA įsipareigojo suteikti 23804,86 Eur (dvidešimt trys tūkstančiai aštuoni šimtai keturi Eur 86 Eur centai) subsidiją. |